OpenLLM-France/wikimedia huggingface dataset:
# Albert Boadella

Albert Boadella i Oncins (Bartzelona, 1943ko uztailaren 10a) kataluniar aktore, antzerkigile eta zuzendari bat da. 1961ean sortu zenetik Els Joglars antzerki konpainiako kide da, eta 2012 arte baita haren zuzendaria ere. Espainiar nazionalismoaren aldeko eta kataluniar independentismoaren aurkako joera garbia du.
1980ko hamarkadan "Pujolismoaren" satirak ziren Operació Ubú (1981) eta Ubú President antzezlanak burutu zituen, baina Kataluniako Generalitatearen diru-laguntzak jasotzetik uztearekin bat espainiar nazionalismoarekin lerrokatu eta kataluniar nazionalismoaren aurkako iritziak sistematikoki ematen hasi zen. 2010eko hamarkadan kataluniar independentismoaren aurka eta espainiar unionismoaren alde argi eta garbi azaldu zen, Manifiesto por la lengua común gaztelaniaren aldeko espainiar plataforma nazionalistan ere parte hartu zuen eta Hiritarrak - Hiritargoaren Alderdiaren kide da.
* Datuak: Q345906
* Multimedia: Albert Boadella / Q345906
# Albert (aintzira)

Albert Afrikako Aintzira Handietako bat da. Afrikako aintzira handienetatik zazpigarrena da eta mundukoen artetik hogeita hirugarrena.

## Geografia

Albert kontinenteko erdialdean kokatuta dago, Uganda eta Kongoko Errepublika Demokratikoko mugen artean. Albert Rift haraneko aintziren artean iparralderen dagoen aintzira da; 160 kilometroko luzera eta 30 kilometroko zabalera du, eta lekurik sakonena 51 metro sakon da.
Albert aintzira goiko Niloko sistema korapilatsuaren zati bat da. Bere iturri nagusiak Victoria aintziratik etorritako Nilo ibaia eta Edward aintziratik etorritako Semliki ibaia dira. Behin Albert aintzira zeharkatuta, Nilo ibaiak Nilo Menditsua izena du, Sudandik zehar pasatzean.
Bere kostaldean dauden herrixka gutxirenn artean Butiaba eta Pakwach dira nagusiak.

## Historia

1864an, Samuel Baker esploratzailea izan zen aintzira ikusi zuen lehenengo europarra, eta, Victoria erreginari berrikitan hil zitzaion senarraren omenez, Albert izena jarri zion. Mobutu Sese Seko Kongoko presidenteak behin-behinekoz bere izena jarri zion lakuari: Mobutu Sese Seko aintzira.

## Fauna

Afrikako aintziretan ohikoa den fauna hartzen du, nilotar krokodiloak eta hipopotamoak esate baterako. Hegaztien artean ere aniztasun handia du, pelikanoak, flamenkoak, lertxunak, arrano arrantzaleak, hainbat zikoina espezie...
55 arrain espezie ere deskribatu dira, aipagarriena Niloko perka, bertan baitu jatorria.

## Ikus, gainera

* Afrikako Aintzira Handiak
* Afrikako geografia

## Erreferentziak

* ↑ Euskaltzaindia: 60. araua: Aintzirak.

## Kanpo estekak

* Datuak: Q125888
* Multimedia: Lake Albert (Uganda) / Q125888
1°0′N 30°5′E﻿ / ﻿1.000°N 30.083°E﻿ / 1.000; 30.083
Afrikako Aintzira Handiak :
| Afrikako Aintzira Handien mapa Afrikako Aintzira Handiak | Aintzirak: A – Albert • E – Edward • K – Kivu • T – Tanganyika • Y – Kyoga • V – Victoria • M – Nyassa Eskualdeko estatuak: UG – Uganda • KE – Kenya • CD – Kongoko Errepublika Demokratikoa • RW – Ruanda • BI – Burundi • TZ – Tanzania • ZM – Zambia • MW – Malawi • MZ – Mozambike |
# Albert Batyrgaziev

Albert Khanbulatovitx Batyrgaziev, errusieraz Альберт Ханбулатович Батыргазиев, (Babayurt, Dagestan, 1998ko ekainaren 23a), Luma kategorian aritzen den boxeolari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen Luma kategorian, ROC ordezkatuz; Duke Ragan estatubatuarraren (zilarrezko domina), Lázaro Álvarez kubatarraren eta Samuel Takyi ghanatarraren (brontzezko dominak) aurretik sailkatu zen. Kontuan izan Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa, Luma kategoria. |

## Erreferentziak

* ↑ «Albert Batyrgaziev» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Albert Batyrgaziev TheSports.org. (Ingelesez)

## Kanpo estekak

* Datuak: Q85858304
* Multimedia: Albert Batyrgaziev / Q85858304
# Albert Bierstadt

Albert Bierstadt (Solingen, Alemania, 1830eko urtarrilaren 7a - New York, AEB, 1902ko otsailaren 18a) alemaniar jatorriko estatubatuar margolaria izan zen, AEBetako Mendebaldeko berebiziko irudiengatik ospetsua.

## Bizitza

Bi urte zituela, 1833an, gurasoak eta anaiak New Bedford, Massachusettsa joan ziren, garai hartan bale ehizaren inguruko industriagatik hiri garrantzitsua. Bierstadt autodidakta modura hasi zen marrazten eta margotzen. Dagerrotipoan eta hastapenetan zegoen argazkigintzan ere interesa izan zuen; izan ere bere anaia lanbidez argazkilaria zen.
1853an Alemaniara itzuli zen Johann Peter Hasenclever margolari ospetsuaren ikasle izateko asmotan, izatez urruneko ahaidea. Düsseldorfa heldu eta zuela gutxi zendu zela jakin zuen. Hasenclever-en lagunek Bierstadt-en kargu egin ziren eta 1853tik 1857 urte bitartera, Düsseldorfeko Kunstakademie-n paisaia pintura ikastea lortu zuten, bertan besteak beste Carl Friedrich Lessing eta Andreas Achenbach irakasle izan zituen. Geroago Emanuel Leutze eta beste bi estatu batuetar margolariekin batera, Alemania, Suitza eta Italian barrena paisaia margoak egiten aritu izan ziren. Bidai hauetan Bierstadt-ek marrazki asko egin zituen eta ondoren bere estudioan olioz egindako lan handiak egiteko erabili zituen. Berak eginiko margo-oihal erraldoiak bere lanaren ezagugarri bihurtu ziren.
1859an AEBetako Mendebaldera bidaiatu zuen, eta han Mendi Harritsuen ikuspegi ikusgarrien lanak egiteko baliatu zen.
Bere bizitzako azken urteetan, estatubatuetarrek inpresionismoa goresten hasi eta bere lana zaharra eta modaz iragana zela iritzi zuten eta horrela bere lana erabat alde batera utzi zuten.
Bere lanik ezagunenak Rocky Mountains (1863) eta La Merced ibaia, Yosemite harana (1866) dira, biak New York-eko Metropolitan Museum of Art-en ikusgai.

## Iruditegia

* Grizzly hartzak
* Neguko paisaia
* Txlupa indiarra
* Sioux herria Fort Laramietik gertu

## Kanpo estekak

* White Mountain paintings by Albert Bierstadt
* Albert Bierstadt Biography and Images: Hollis Taggart Galleries
* Museum of Nebraska Art MONA Moment
* Datuak: Q77132
* Multimedia: Albert Bierstadt / Q77132
# Alvdal

Alvdal Norvegiako udalerria da. Hedmark konderrian kokatua dago. 942.54 km² ditu eta 2.413 biztanle ditu.

## Mugakideak

Honako udalerri hauekin egiten du muga:
Tynset Rendalen Stor-Elvdal Folldal

## Kanpo estekak

* Datuak: Q48723
* Multimedia: Alvdal / Q48723
# Alver (kraterra)

Alver Merkurioko talka krater bat da. 151,49 kilometro diametroko zabalera du. Bere izena Nazioarteko Astronomia Elkarteak 2013an jarri zion. Betti Alver (1906-1989) Estoniako idazlearen omenez eman zitzaion.

## Erreferentziak

* ↑ https://planetarynames.wr.usgs.gov/Feature/176
* Datuak: Q25908292
* Multimedia: Alver (crater) / Q25908292
# Alvesta udalerria

Alvesta Suediako udalerria da. Kronobergeko konderrian kokatua dago. 1074,27 km² ditu eta 19.607 biztanle ditu.

## Mugakideak

Honako udalerri hauekin egiten du muga:
Växjö udalerria Ljungby udalerria Tingsryd udalerria Älmhult udalerria Värnamo udalerria Sävsjö udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q182007
* Multimedia: Alvesta Municipality / Q182007
# Alveringem

Alveringem, Belgikako mendebaldean dagoen hiria da, Mendebaldeko Flandria probintzian. Udalerriak herri hauek hartzen ditu barnean: Alveringem bera, Beveren-aan-de-IJzer, Gijverinkhove, Hoogstade, Izenberge, Leisele, Oeren, Sint-Rijkers eta Stavele. 2013ko urtarrilaren 1ean 4.990 biztanle zituen.

## Kanpo estekak

* (Nederlanderaz) Webgune ofiziala
* Datuak: Q448840
* Multimedia: Alveringem / Q448840
# Alveley

Alveley, Ingalaterrako mendebaldean dagoen udalerri bat da, Shropshire konderrian.
2011n 2.098 biztanle zituen.
* Datuak: Q3811322
* Multimedia: Alveley / Q3811322
# Alviano

Alviano Italiako udalerri bat da. Terniko probintzian kokatuta dago, Umbria eskualdean. 1.365 biztanle ditu, 23,9 kilometro koadroko azaleran banatuta.

## Mugakideak

Alvianok honako udalerri hauekin egiten du muga:
Amelia Civitella d'Agliano Guardea Lugnano in Teverina Graffignano

## Kanpo estekak

* Datuak: Q6067
* Multimedia: Alviano / Q6067
# Alvechurch

Alvechurch, Ingalaterrako erdialdean dagoen udalerri bat da, Worcestershire konderrian.
2021ean 5.944 biztanle zituen.
* Datuak: Q1639867
* Multimedia: Alvechurch / Q1639867
# Alves (Moray)

Alves, Eskoziako gaeleraz: An Àbhais edo An Àbhas eta eskozieraz: Awvis, Eskoziako herri bat da, Moray eremu administratiboan.

## Kanpo estekak

* Datuak: Q4737997
* Multimedia: Alves, Moray / Q4737997
# Alveslohe

Alveslohe Alemaniako udalerria da. Schleswig-Holstein estatuan kokatuta dago, [[Segeberg (barrutia)|Segeberg]] barrutian. 2014an 2.626 biztanle zituen 21,56 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q448894
* Multimedia: Alveslohe / Q448894
# Anastomopteryx

Anastomopteryx Gelechiidae familiako tximeleta genero bat da. Bere espezie tipoa Anastomopteryx angulata da.

## Espezieak

| Espeziea | Irudia | Egoera |
| Anastomopteryx angulata | | daturik gabe |

## Kanpo estekak

* Datuak: Q4751968
* Espezieak: Anastomopteryx
# Anastassia Virsaladze

Anastassia Virsaladze, jaiotzaz Anastassia Abdushelishvili (Kutaisi, Georgia, Errusiako Inperioa, 1883ko azaroaren 11/urriaren 30a - Tbilisi, Georgia, Errusia, 1968ko irailaren 5a) georgiar pianio-jotzailea eta musika irakaslea izan zen. Goi-mailako musika ikasketak egin zituen lehen emakume georgiarra izan zen.
1921ean Tbilisiko Kontserbatorioan irakasten hasi zen. 1929an sustatua, 1946an erretiratu zen arte jardun zuen bertan, eta 100 pianista baino gehiagoren irakaslea izan zen. Ikasle garrantzitsuenen artean Dmitri Baixkirov, LevVlasenko eta Elisso Virsaladze biloba izan ziren.

## Biografia

1883ko azaroaren 11n Kutaisin jaioa, Anastasia Virsaladze San Petersburgoko Kontserbatorioa Anna Iessipovarekin ikasi zuen eta 1909an graduatu zen. Anastasia Virsaladze izan zen goi-mailako musika ikasketak egin zituen lehen emakume georgiarra. Spiridon Virsaladze (1869-1930) medikuarekin ezkondu zen, Tbilisin.

## Musikari ibilbidea

Kontzertuetan parte hartu ondoren, 1921ean Tbilisiko Kontserbatorioan irakasten hasi zen, eta 1932an irakasle izan zen, denboraldi luze batean piano-saila zuzentzen. 1926an jo zuen Berlinen, eta, seguruenik, Estatu Batuetan aritu zen lehen piano-jole georgiarra izan zen. Han, musikagile iparramerikar asko ezagutu zituen, eta askotan jo zituen haien lanak.
Kontserbatorioan, 1934tik 1938ra Children Group-eko kide izan zen. Bere ibilbidean, ehun piano-jotzaile ikasle baino gehiago izan zituen, beteak beste, Dmitri Bashkirov, Lev-Vlassenko eta, bereziki, Eliso Viraladze bilobari ere erakutsi zien, zortzi urte zituenetik 14 urte arte gogor irakatsi zion. Gero, ikasle zela erakutsi zion kontserbatorioari.

### Heriotza

1968ko irailaren 5ean hil zen Tbilisin- Didube panteoian dago.

## Erreferentziak

* ↑ (Thailandieraz) hmong.wiki. «Anastasia Virsaladze BiografíayReferencias» hmong.es (Noiz kontsultatua: 2023-12-17).
* ↑ (Ingelesez) «Anastasia Virsaladze» hmn.wiki (Noiz kontsultatua: 2023-12-17).
* ↑ Txantiloi:Es-CO «Anastasia Virsaladze - Traducción al español – Linguee» Linguee.co (Noiz kontsultatua: 2023-12-17).
* 1 2 3 4 "ანასტასია ვირსალაძე" (in Georgian). NPLG. Consultat 20 Octubre 2020.
* ↑ "Wirssaladze" (en alemany). Piano News. 2005. Consultat 20 Octubre 2020
* 1 2 3 Gvakharia, Giorgi (9 setembre 2002). "ელისო ვირსალაძე 60 წლის გახდა" (in Georgian). Radio Tavisupleba. Consultat 20 Octubre 2020.
* ↑ Mikaberidze, Alexander (2015). Historical Dictionary of Georgia. Rowman & Littlefield Publishers. pp. 681–. ISBN 978-1-4422-4146-6.

## Kanpo estekak

* Datuak: Q16364800
# Anastathma

Anastathma Tineidae familiako tximeleta genero bat da. Bere espezie tipoa Anastathma callichrysa da.

## Espezieak

| Espeziea | Irudia | Egoera |
| Anastathma callichrysa | | daturik gabe |

## Kanpo estekak

* Datuak: Q4751958
* Espezieak: Anastathma
# Anastatica hierochuntica

Anastatica hierochuntica edo Jerikoko arrosa brasikazeoen familiako landare bat da, Afrika iparraldeko eta Ekialde Hurbileko basamortuetan bizi dena, Saharan, Arabiako basamortuan eta Itsaso Gorriaren ertz bietan. Jatorria ez du Jeriko hirian, izenak hori iradokitzen badu ere.
Amerikan bada itxura eta ezizen bera duen beste espezie bat, Selaginella lepidophylla hain zuzen ere.

## Deskribapena

Urteroko zikloa betetzen duen landare belarkara da, gehienez 15 cm-ko altuera har dezakeena. Lore zuri txiki txikiak ateratzen ditu.
Lehortearekiko erresistentzia handia duen landarea da. Haren adarrak trinkotu eta bildu egiten dira lehorte garaian eta urteak iraun dezakete horrela. Itxura esferikoa hartzen dute. Sustrai txikiak ditu eta duen itxura borobilarekin haizeak eraman egin dezake. Landare piririkariak bihurtzen dira orduan eta kilometroak egin ditzakete, herrialdetako mugak gaindituz eta haziak edonon barreiatuz.
Urarekin edo hezetasunarekin kontaktuan jartzen direnean ireki eta freskotasun guztia berreskuratzen dute. Landare suspergarriak direla esaten da horregatik, baina Jerikoko arrosa ez da guztik suspergarria, ehun hilak ez baitira berdetzen.
Lehortze eta suspertze prozesuak behin eta berriz gerta daitezke. Dirudienez molekula gakoa trehalosa izeneko disakaridoa omen da, kriptobiosi prozesuetako hainbat mekanismo kontrolatzen ditu eta.

## Bitxikeria

Klima aurresateko erabili izan da antzinatik. Hezetasunarekiko hain sentikorra izanik basamortuetako leinuetako jakintsu edo txamanek eguraldia aurresateko erabiltzen zuen. lehorte garaian landarea erabat itxita dago, eguraldi hezearekin poliki zabaltzen da eta euria badator berehala irekitzen da.
Kondairak dio Jerikoko merkatariek Arabiako basamortutik ekarriarazten zituztela haien etxeak bedeinkatzeko, hortik letorke landarearen ezizena.

## Iruditegia

* Jerikoko arrosa lehorrak.
* Landare suspertua.
* Landare suspertua basamortuan.
* Haziak.

## Erreferentziak

* 1 2 (Ingelesez) Duke, James A.. (2007-12-26). Duke's Handbook of Medicinal Plants of the Bible. CRC Press ISBN 978-0-8493-8203-1. (Noiz kontsultatua: 2023-07-03).
* ↑ (Ingelesez) Wickens, G. E.. (1998-07-20). Ecophysiology of Economic Plants in Arid and Semi-Arid Lands. Springer Science & Business Media ISBN 978-3-540-52171-6. (Noiz kontsultatua: 2023-07-03).
* ↑ Friedman, Jacob; Stein, Zipporah. (1980). «The Influence of Seed-Dispersal Mechanisms on the Dispersion of Anastatica Hierochuntica (Cruciferae) in the Negev Desert, Israel» Journal of Ecology 68 (1): 43–50. doi:10.2307/2259242. ISSN 0022-0477. (Noiz kontsultatua: 2023-07-03).
* ↑ (Ingelesez) Wickens, G. E.. (1998-07-20). Ecophysiology of Economic Plants in Arid and Semi-Arid Lands. Springer Science & Business Media ISBN 978-3-540-52171-6. (Noiz kontsultatua: 2023-07-03).

## Kanpo estekak

* Datuak: Q1281021
* Multimedia: Anastatica hierochuntica / Q1281021
* Espezieak: Anastatica hierochuntica
# Anastassiya Bannova

Anastassiya Bannova (Oral, 1989ko otsailaren 26a) arkularia da. Kazakhstan ordezkatu zuen 2008ko Udako Olinpiar Jokoetan eta 2012ko Udako Olinpiar Jokoetan.

## Erreferentziak

* ↑ Anastasiya Bannova
* ↑ Anastassiya BANNOVA

## Kanpo estekak

* Datuak: Q1756671
# Anastreblotis

Anastreblotis Gelechiidae familiako tximeleta genero bat da. Bere espezie tipoa Anastreblotis calycopa da.

## Espezieak

| Espeziea | Irudia | Egoera |
| Anastreblotis calycopa | | daturik gabe |

## Kanpo estekak

* Datuak: Q4751985
* Espezieak: Anastreblotis
# Albertacce

Albertacce Frantziako administrazioaren menpeko Korsika Garaia departamentuko udalerri bat da, Korsika eskualdean kokatua.

## Erreferentziak

* INSEE

## Kanpo estekak

* Datuak: Q1059498
* Multimedia: Albertacce / Q1059498
# Alberti

Alberti abizen bat da:

## Pertsonak

* Charly Alberti (1963-), Argentinako musikaria,
* Cléber Luis Alberti (1982-), Brasilgo futbolaria,
* Doménico Alberti (1710-1740), italiar konpositore eta musikaria,
* Fabio Alberti (1964-), argentinar umorista
* Friedrich August von Alberti (1795-1878), alemaniar geologoa,
* Jeroni Albertí Picornell (1927-), espainiar enpresaburua,
* Leon Battista Alberti (1404-1472), italiar arkitektoa,
* Luis Alberti (1906-1976), musikaria,
* Manuel Alberti (1763-1811), argentinar apaiza,
* Rafael Alberti (1902-1999), espainiar poeta.
# Albertia

Albertia mendia Legution dago, Arabako iparraldean. 868 metroko garaiera du. Inguruko mendien artean Jarindo dago (895 m), 1.8 km-tara.
Igotzeko bi bide nagusi daude: Landatik (ordubete) eta Legutiotik (ordu eta laurden).
Espainiako Gerra Zibilean eraso gogorrak izan ziren mendi honen inguruetan. EAE-ANVkoak eta CNT-ko anarkistak izan ziren mendi hauetan bizia utzi zuten gudari eta miliziano gehienak. Urtero-urtero uztailaren lehen igandean EAE-ANVk bere gudariei omenaldia egiten die Albertiako landetan. Halaber, honen omenez Zarauzko (Gipuzkoa) institutu eta aterpetxe batek mendi honen izena darama.

## Ikus, gainera

* Arabako mendien zerrenda
* Legutioko gudua

## Kanpo estekak

* (Gaztelaniaz)"Mendikat" webgunean.
* Datuak: Q12253074
# Albert zubia (Londres)

Albert zubia (ingelesez: Albert Bridge) Tamesis ibaia gurutzatzen duen zubi esekia da eta Londresen kokaturik dagoena. Izena ematen dion Chelsea eta Wandsworth udalerriko Battersea barrutia lotzen ditu.

## Historia

XVIII mendean Chelsea auzo industriala eta Battersea nekazal eremu aberatsa lotzeko zubi bakarra zegoen, egurrezko Battersea zubia eta berria eraikitzeko erabakia hartu zuten 1842a. Zubi berria, Albert printzearen izena zeramana, Rowland Mason Ordish-ek diseinatu eta eraiki zuen 1873 urtean eta 1884 eta 1887 artean Sir Joseph Bazalgette arkitektoak zubi esekiaren elementuak gehitu zizkion.

## Neurriak

* Zubiaren luzera: 220 m.
* Zubibegiak: 4
* Zubibegi nagusiaren luzera: 117.27 m.
* Garaiera: 20 m.
* Zabalera: 12 m.

## Kanpo estekak

* Datuak: Q1972207
* Multimedia: Albert Bridge / Q1972207
# Alberta Santuccio

Alberta Santuccio (Catania, Italia, 1994ko urriaren 22a), eskriman aritzen den kirolari italiarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen Ezpata-taldeka kategorian, Italiaren izenean; Tokion, Estoniako taldearen (urrezko domina) eta Hego Koreako taldearen (zilarrezko domina) atzetik sailkatu zen Italiako taldea.
Tokion, honako hauek osatzen zuten taldea: Rossella Fiamingo, Federica Isola, Mara Navarria eta Alberta Santucciok.
2024ko Udako Olinpiar Jokoetan (Paris) taldekako urrezko domina eskuratu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Ezpata taldeka |
| 2024 | Paris ( Frantzia) | 01 ! | Ezpata taldeka |

## Erreferentziak

* ↑ «Alberta Santuccio» olympedia.org (Ingelesez)
* ↑ "Alberta Santuccio" olympics.com (Gaztelaniaz)

## Kanpo estekak

* Datuak: Q52151565
# Albertako Unibertsitatea

Albertako Unibertsitatea (U of A) Albertan, Kanadako Edmonton hirian dagoen ikerketa-unibertsitate publikoa da. Herrialdeko 5 unibertsitate onenen artean dago eta 35.000 ikasle baino gehiago ditu probintziako hiru campusetan banatutako ia 200 gradu eta 170 graduondoko ikastaroetan banatuta. Gainera, herrialdeko ikerketa unibertsitate nagusietako bat da.
1908an sortu zen eta gaur egun bere campus nagusiak Edmonton erdigunean 50 bloke inguru hartzen ditu, 90 eraikin baino gehiago eta 400 ikerketa laborategi inguru ditu, baita herrialdeko bigarren unibertsitate liburutegirik handiena ere.
Unibertsitateko fakultate nagusiak arteak, ingeniaritza, zientzia, medikuntza eta odontologia, zuzenbidea, hezkuntza, nekazaritza, farmazia, negozioak eta gorputz-hezkuntza eta programa bereziak dira, hala nola, Francophone Faculté Saint-Jean eta Native Studies School bezalako programa bereziak. Horien artean, medikuntza eta ingeniaritza arloan egindako ikasketak nabarmentzen dira gaur egun unibertsitateak eraikitzen edo mantentzen dituen mundu mailako laborategi eta ikerketa institutuetan, hala nola ikerketa medikoa, petrolioaren ingeniaritza eta nanoteknologia bezalako arloetan, horien artean, Nanoteknologiako Institutu Nazionala, Herentziaren ikerketa medikorako zentroa eta TRLabs .

## Erreferentziak

* ↑ The Times Higher Education Supplement World University Rankings. Octubre 2005.
* ↑ Newsweek The Top 100 Global Universities.

## Kanpo estekak

* Datuak: Q640694
* Multimedia: University of Alberta / Q640694
# Alberta

Alberta Kanadako mendebaldean dagoen probintzia da, Edmonton hiriburu eta Calgary hiri nagusi dituena.
642.317 km2-ko azalera dauka eta 2006an 3.375.763 biztanle zituen (4.63 bizt./km2).

## Mugakideak

Mugakideak hauexek ditu: Britainiar Kolunbia mendebaldean, Saskatchewan ekialdean, Ipar-mendebaldeko lurraldeak iparraldean eta Montana (AEB) hegoaldean.

## Kanpo estekak

* (Ingelesez) Albertako probintziaren webgune ofiziala
* Datuak: Q1951
* Multimedia: Alberta / Q1951
# Alberta (Minnesota)

Alberta Minnesotako hiri bat da. Stevens konderrian kokatua dago. 2010ean 103 biztanle zituen, 0,69 kilometro koadrotan banatuta.

## Ikus, gainera

* Stevens konderria

## Kanpo estekak

* Datuak: Q1965138
# Alberta (Virginia)

Alberta Ameriketako Estatu Batuetako inkorporatutako herri bat da. Brunswick konderrian dago, Virginia estatuan. 302 biztanle ditu, 5,552691 kilometro koadroko azaleran banatuta.

## Ikus, gainera

* Brunswick konderrian

## Kanpo estekak

* Datuak: Q1373544
* Multimedia: Alberta, Virginia / Q1373544
# Anish Kapoor

Sir Anish Kapoor (Bombay, 1954ko martxoaren 12a) indiar eskultorea. Ingalaterran ikasi eta trebatu zen eskultore gisa. Bakarkako lehen erakusketa 1980an egin zuen, Patrice Alexandreren Parisko estudioan. 1990ean, Veneziako XLIV. Bi Urtekoaren pabilioi britainiarrean hartu zuen parte, eta nazioarteko sari garrantzitsu bat eman zioten han: 2000 Saria. Urte berean, marrazki-erakusketa bat egin zuen Londresko Tate Galleryn, eta eskultura-erakusketa, Grenobleko Magasinen. Oso kritika onak izan zituzten biek. Hurrengo urtean, azken lanen erakusketa harrigarri eta zoragarria egin zuen Madrilen, El Retiroko Palacio de Velázquezen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Webgune ofiziala
* Datuak: Q327293
* Multimedia: Anish Kapoor / Q327293
# Anisiar

Denbora geologikoaren eskalari dagokionez, anisiarra Mesozoiko aroko lehen garaia izan zen Triasikoko bigarren zatia izan zen Triasiko Ertainaren lehen garaia izan zen. Garai hau duela 245 milioi urtetik duela 237 milioi urterarte hedatzen da gutxi gora-behera. Anisiarraren aurreko garaia Behe Triasikoko bigarren eta azken garaia izan zen Olenekiarra izan zen, eta, bere ondorengoa, Triasiko Ertaineko bigarren eta azken garaia izan zen Ladiniarra.
Dinosauroen lehen fosilak Anisiar garaian datatuak daude.

## Kanpo estekak

* Datuak: Q549024
* Multimedia: Anisian / Q549024
# Anis botila (musika)

Anis botila idiofonoen kategoriako musika tresna da. Extremadura, Gaztela eta Mantxako musikaren musika tresnarik berezienetako bat da.
Euren azalean erliebea duten botilak erabiltzen dira, eta, botila hauek, koilara edo antzinako giltza metaliko batekin igurzten dira.
Bere jatorria, XIX. mendean dago, eta, batez ere, laguntza gisa erabiltzen da seguidilla eta gabon kantetan.

## Kanpo estekak

* Datuak: Q8251189
* Multimedia: Botella de anís / Q8251189